เรื่องร้องเรียน: อยากได้ กระดาษทิชชู่และล็อคเกอร์ใส่ของในห้องน้ำหญิงที่สวนจตุจักร
การดำเนินการของเจ้าหน้าที่: สำนักสิ่งแวดล้อม โดยส่วนสวนสาธารณะ 1ขอเรียนแจ้งในส่วนของห้องน้ำของสวนจะมีสายชำระ และอุปกรณ์ใส่น้ำเพื่อใช้ทำความสะอาดแก่ผู้ใช้บริการในส่วนของกระดาษชำระต้องขอให้ผู้ใช้บริการเตรียมเป็นการส่วนตัวเองทั้งนี้ขอบคุณในข้อแนะนำเสนอแนะ ทางสวนจะนำข้อมูลไปดำเนินการในโอกาสต่อไป
ความเห็นของผู้แจ้ง: อยากทราบว่าทำไมถึงให้กระดาษชำระ และล็อคเกอร์ไม่ได้คะ บางทีใช้สายชำระมันเปียก ไม่ใช่ไม่อยากพกไปเองนะคะ แต่เราเดินทางไปวิ่งเราไม่สามารถพกของไปได้หลายๆอย่าง เพราะล็อคเกอร์ใส่ของก็ไม่มีให้ ถ้าคนที่เดินทางโดยรถสาธารณะ จะไม่สามารถไปแวะวิ่งก่อนหรือหลังเลิกงานได้เลย หรือถ้าจะวิ่งก้อต้องแบกของส่วนตัวไปวิ่งด้วย หรือไปช่วงวันหยุดเท่านั้น และเอาของติดตัวไปให้น้อยที่สุด      เมื่อก่อนจะมีร้านขายรองเท้าที่รับฝากกระเป๋าประมาณ 10 บาท/ครั้ง ต่อมามีเป็นล็อคเกอร์เอกชน ซึ่งล็อคเล็กๆก็ยังแพง และมีน้อยไปทีไรก็เต็มต้องไปเลือกล็อคใหญ่ ซึ่งชั่วโมงละประมาณ 30 บาท ไม่แน่ใจเปลี่ยนราคารึยัง เพราะเคยฝากนานแล้ว 2 ชม.ก็ 60 แล้วถือว่าแพงมากถ้าวิ่งบ่อยๆ เดือนนึงก้อเป็นพันบาท  อย่างไรก็ตามขอขอบคุณที่รับฟังความคิดเห็นค่ะ ❤️❤️
พื้นที่: แขวงจตุจักร เขตจตุจักร กรุงเทพมหานคร